Apoteksverkið setur frá 16. til 21. januar fokus á barnaeksem. Mett verður at 20% av øllum børnum fáa barnaeksem áðrenn tey fylla 4 ár. Nógv veksa frá tí tá ið tey blíva tannáringar og áðrenn er tíanbetur hjálp at heinta. Tað er reytt, tað skriðjar og tað kann verða rættiliga strævið fyri tín gullklump. Tað snýr seg sjálvandi um barna eksem-ella atopisk eksem sum tað eisini verður kallað. Barnaeksem verður viðgjørt av tveimum sløgum av kremi. Steoridkrem Vætukrem Steoridkrem, sum krevur resept frá lækna, skal nýtast í periodum, tá ið eksemið er í útbrot. Útyvir steroidkrem, er vætukrem ein partur av viðgerðini og skal nýtast hvønn dag. Vætukrem gevur húðini tað vætu og feitt, sum hon manglar, og fyribyrgir útbrot av eksem. Ein tummilsregul er lata tað ganga ein hálvan tíma ímillum barnið fær steoridkrem og vætukrem. Soleiðis at tað kann tryggjast at kremi hevur trongt seg inn í húðini, áðrenn tann næsta verður smurt á. Nógv børn dáma ikki at verða smurd, so finn eitt krem, sum barninum dámar. Far eftir einum kremi, ið ikki inniheldur parfumu og sum hevur eitt høgt feitt innihald. Á apotekinum hjálpa vit gjarna at finna tað rætta til akkurát tykkara familju.